Diari Oficial de la Generalitat Valenciana


Sumari del DOGV 5452, del 16-02-2007 (2007/1481)

Edicte de la Conselleria d'Infraestructures i Transport sobre la notificació del laude emés per la Junta Arbitral de Transports a l'empresa Sanimporsan, SL, expedient número V-151/2006.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1481


Data del document
:   30-01-2007

Organisme emissor
:   Conselleria d'Infraestructures i Transport

Tipus de document
:   Edicte

Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Sanimporsan, SL, que s'ha dictat el laude en l'expedient referenciat i ja que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
"Laude  
Tribunal. President: Sr. Ramón Escrig Moreno. Vocals: Sra. Aurora Costa Vicente, Sra. Palmira Martínez Ferri, secretària-vocal suplent: Sra. Amparo Peris Catalá. Parts: reclamant: Gefco España, SA, representada pel Sr. Rafael Adamuz Rubio, reclamat: Sanimporsan, SL, que no compareix a l'acte de vista.  
València, 25 de gener de 2007, a les 17.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-151/06 i es procedix a la realització de la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus es va procedir a la publicació en el DOCV núm. 5414 de 26-12-06.  
Concedida la paraula a la reclamant deixa basada la reclamació en els següents  
Antecedents de fet  
Primer. Es ratifica en tots els motius de la demanda i manifesta que com a conseqüència de les relacions comercials existentS entre les parts, la reclamant va realitzar per compte de la reclamada, diversos transports que van ser posteriorment facturats per mitjà de les: factura núm. 1112997993 per un import de 383,75 euros; factura núm. 2245727802 per un import de 109,59 euros; factura núm. 9866R89363 per un import de 84,01 euros; factura núm. 0596Q24203 per un import de 224,19 euros; factura núm. 8279O22422 per un import de 85,43 euros; factura núm. 7841Z25619 per un import de 502,88 euros; factura núm. 3459J00130 per un import de 1.157,67 euros; factura núm. 357F01434 per un import de 51,46 euros; factura núm. 3273J96859 per un import de 331,19 euros; factura núm. 3421H94911 per un import de 392,90 euros; factura núm. 6653L76984 per un import de 978,20 euros; factura núm. 2535T01567 per un import de 27,19 euros; factura núm. 8620D84483 per un import de 129,54 euros; factura núm. 3653A56920 per un import de 209,91 euros; factura núm. 8817F62981 per un import de 458,29 euros i factura núm. 8467B00262 per un import de 7,05 euros.   
Presentades les factures al cobrament als respectius venciments, van resultar impagades, per la qual cosa després de diverses gestions de cobrament sense aconseguir este és per això que es va presentar la demanda corresponent.  
Acaba sol·licitant que previ el reconeixement del dret es condemne la reclamada al pagament de les factures ressenyades per un import total de 5.133,25 Euros.  
S'apliquen els següents  
Fonaments jurídics  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1211/90).   
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
III. De les manifestacions realitzades en vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar a bon fi, la qual cosa dóna dret a la reclamant al cobrament de l'import reclamat.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per Gefco España, SA, representada pel Sr. Rafael Adamuz Ros contra Sanimporsan, SL, ja que dels fets relatats, documents probatoris i declaracions efectuades s'establix que van ser realitzats els ports tal com s'ha ressenyat.   
Per tot això Sanimporsan, SL, haurà d'abonar a Gefco España, SA, la quantitat de cinc mil cent trenta-tres euros amb vint-i-cinc cèntims (5.133,25 Euros).  
Este laude serà executiu si no es complix, en el termini de vint dies comptadors a partir de l'endemà de la recepció d'este.  
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot inteposar recurs de revisió, d'acord amb el que establix la legislació processal per a les sentències processals fermes."  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 30 de gener de 2007.- El president de la Junta Arbitral de Transports de València: Ramón Escrig Moreno.